*Likumprojekts*

**Grozījumi Fizisko personu datu apstrādes likumā**

Izdarīt Fizisko personu datu apstrādes likumā (Latvijas Vēstnesis, 2018, 132. nr. 2019., 108. nr.) šādus grozījumus:

1. Papildināt likumu ar jaunu IX nodaļu šādā redakcijā:

"**IX nodaļa**

**Administratīvā atbildība datu aizsardzības jomā**

**38. pants. Valsts amatpersonu vai valsts institūcijas darbinieku administratīvā atbildība datu aizsardzības jomā**

 (1) Par jebkurām nelikumīgām darbībām ar personas datiem valsts amatpersonai vai valsts institūcijas darbiniekam piemēro brīdinājumu vai naudas sodu līdz divsimt naudas soda vienībām.

(2) Par pārziņa pienākumu nepildīšanu, tai skaitā neatbilstošu (nepietiekamu) datu aizsardzības tehnisko un organizatorisko prasību ieviešanu, datu aizsardzības speciālista nenorīkošanu, valsts amatpersonai vai valsts institūcijas darbiniekam piemēro brīdinājumu vai naudas sodu līdz divsimt naudas soda vienībām.

**39. pants. Kompetence sodu piemērošanā**

Administratīvo pārkāpumu procesu par šā likuma 38pantā minētajiem pārkāpumiem veic inspekcija."

2. Aizstāt pārejas noteikumu 5.punktā vārdus un skaitļus "2021. gada 30. jūnijam" ar vārdiem un skaitļiem "2024.gada 1.jūnijam".

3. Papildināt pārejas noteikumus ar 6.punktu šādā redakcijā:

"6. Likuma IX nodaļa stājas spēkā vienlaikus ar Administratīvās atbildības likumu (vai 2020.gada 1.jūlijā)."

Ministru prezidenta biedrs,

Tieslietu ministrs Jānis Bordāns

Iesniedzējs:

Tieslietu ministrijas

Valsts sekretārs Raivis Kronbergs